
Prefaţă 


Pentru un intelectual, a spera nu înseamnă a avea 
o influenţă directă asupra mersului lumii, ci ca un¬ 
deva, cîndva, cineva să citească ceea ce a scris el, 
exact asa cum a scris. 

Theodor Adomo 

Am purtat întotdeauna în suflet această carte, mai mult decît 
pe oricare alt proiect la care am lucrat. Prin urmare, îmi este dificil 
să aranjez într-o ordine semnificativă (cronologică sau după impor¬ 
tanţă) toate persoanele, operele şi evenimentele care au dat formă 
reflecţiei asupra acestui subiect. Din moment ce, scriind, am fost 
obligată să încalc teritorii pe care le cunosc prea puţin sau chiar 
deloc, aş putea omite, recunosc, influenţa unor autori importanţi. 
Acest lucru nu este nicidecum rezultatul unei aroganţe intelectuale, 
ci provine în primul rînd din acele incursiuni sălbatice şi deseori ne¬ 
sistematice într-un spaţiu necunoscut, incursiuni care au fost totuşi 
întotdeauna pline de curiozitate şi respect pentru realizările altora. 

Subiectul pe care încerc sâ-1 dezbat este evident ambiţios. El 
presupune o literatură secundară extraordinar de elaborată, pre¬ 
cum şi, pe cît posibil, recurgerea la surse primare. într-o fonnă 
ideală, un astfel de demers ar trebui să constituie activitatea unei 
echipe interdisciplinare de specialişti şi rezultatul unor lungi peri¬ 
oade de discuţii. Fapt imposibil pentru scopurile practice ale pre¬ 
zentului proiect. Sînt obligată să încep cu una din numeroasele 
remarci colaterale atît de frecvente în lucrare: sînt conştientă, în mod 
clar şi dureros, de incapacitatea mea de a produce ceea ce pentru 
mine reprezintă de multă vreme opera ştiinţifică ideală, o tapiserie 
complexă, cu un desen captivant şi plin de semnificaţie, executat 
cu o broderie plină şi bogată în toate detaliile. Din necesitate, voi 
li obligată să apelez ia peticeli, compoziţii pripite şi un stil eclectic. 

